 Teta!, Nke 3 2019  Baịbụl Ọ Ga-emeli Ka Ndụ Gị Ka Mma?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ị chọọ inye onyinye, biko gaa na donate.jw.org.Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Isiokwu Ndị Dị Na Teta! AAkwụkwọ Mgbe Ochie nke Bara Uru TaaDị ka ihe atụ, legodị ihe ụfọdụ ndị kwuru banyere uru ịgụ Baịbụl na ime ihe ha mụtara na ya baara ha.Obi na-eruzi m ala ugbu a. Anaghịzi m echegbukarị onwe m. Obi na-adịzi m ụtọ ugbu a karịa mgbe mbụ.Fiona.Ịmụ Baịbụl emeela ka ndụ m nwee isi ma na-atọ m ụtọ.Gnitko.Ndụ m akala mma ugbu a karịa mgbe mbụ. Anaghị m ejizi oge m niile arụ ọrụ. Enwekwuola m oge mụ na ezinụlọ m ji anọrị.Andrew.Ọ bụghị naanị mmadụ ole na ole a kwuru na Baịbụl na-abara ha uru. Nebe niile nụwa, ọtụtụ ndị achọpụtala na ime ihe Baịbụl kwuru na-abara ha uru kwa ụbọchị.Ka anyị lee otú Baịbụl nwere ike isi nyere mmadụ aka ime ka ndụ ya kakwuo mma nihe banyere . . .Ahụ ikeMmadụ ijide onwe yaEzinụlọ na ndị enyiEgoIhe ime mmụọIsiokwu ndị na-esonụ ga-egosi na Baịbụl abụghị naanị akwụkwọ dị nsọ, kama na ọ bụkwa akwụkwọ ga-abara mmadụ uru kwa ụbọchị.Ahụ IkeNA-ELEKỌTA ONWE GỊ NKE ỌMAIHE BAỊBỤL KWURU:Ọ dịghị onye kpọtụworo anụ ahụ ya asị; kama ọ na-azụ ya, na-elekọtakwa ya.Ndị Efesọs 5:29.IHE Ọ PỤTARA:Amaokwu Baịbụl a na-agba anyị ume ka anyị na-elekọta ahụ anyị nke ọma. Otu nchọpụta e mere gosiri na ihe na-akpata ọtụtụ ọrịa ndị mmadụ na-arịa bụ otú ha si ebi ndụ. Nihi ya, ọ bụrụ na mmadụ ana-elekọta onwe ya nke ọma, ọ ga-eme ka o nwee ezigbo ahụ ike.IHE I NWERE IKE IME:Nri.Na-eri nri ndị na-edozi ahụ, na-aṅụkwa mmiri nke ọma.Na-emega Ahụ.Mmega ahụ ga-eme ka ahụ na-adị gị mma nagbanyeghị afọ ole ị dị. Ọ sọgodị ya ya bụrụ na i nwere nkwarụ ma ọ bụ na ị na-arịa ọrịa, ọ ka ga-abara gị uru. Ndị ezinụlọ gị, ndị enyi gị, ma ọ bụkwanụ ndị na-ahụ banyere ahụ ike nwere ike ịgwa gị ka ị na-emega ahụ. Ma, ọ bụ gịnwa ga-agba mbọ na-eme ya.Na-ehi Ụra Nke Ọma.Ọ bụrụ na mmadụ anaghị ehi ụra nke ọma, o nwere ike ịda ọrịa. Ọtụtụ ndị anaghị ehi ụra nke ọma nihi ihe ndị ha kpebiri iji oge ha na-eme. Ma, ọ bụrụ na mmadụ ana-ehi ụra nke ọma, ọ ga na-enwe ezigbo ahụ ike.ZERE ÀGWÀ NDỊ NA-ADỊGHỊ MMAIHE BAỊBỤL KWURU:Ka anyị sachapụ onwe anyị mmerụ niile nke anụ ahụ na nke mmụọ.2 Ndị Kọrịnt 7:1.IHE Ọ PỤTARA:Ọ bụrụ na anyị ezere iji ihe ndị dị ka ụtaba ma ọ bụ sịga na-emebi ahụ anyị,anyị ga-enwe ezigbo ahụ ike. A ma ihe ndị a ama na ha na-akpata ọrịa na ọnwụ.IHE I NWERE IKE IME:Họrọ ụbọchị ị ga-akwụsị ịṅụ sịga ma dee ya na kalenda gị. Ọ fọ ntakịrị ka ụbọchị ahụ ruo, tụfuo sịga niile i nwere, ihe ndị i ji etinye ha na ihe ndị ọzọ metụtara ya. Zere ịga nebe ndị na-aṅụ sịga na-anọ. Gwa ndị enyi gị ị tụkwasịrị obi banyere mkpebi gị.IHE NDỊ ỌZỌ BAỊBỤL KWURUỊ chọọ inweta Baịbụl, gwa Ndịàmà Jehova bi gị nsoZERE IHE GA-EMERỤ GỊ NA NDỊ ỌZỌ AHỤ.Ọ bụrụ na ị na-ewu ụlọ ọhụrụ, rụnye ihe nrụbichi nelu ụlọ gị, ka i wee ghara ime ka ikpe ọbara ma ụlọ gị nihi na mmadụ nwere ike isi na ya dapụ.DIUTERỌNỌMI 22:8.NA-ACHỊKWA IWE GỊ.Onye na-adịghị ewe iwe ọsọ ọsọ jupụtara ná nghọta, ma onye na-adịghị enwe ndidi na-ebuli nzuzu elu.ILU 14:29.ZERE IRIBIGA NRI ÓKÈ.Anọla . . . netiti ndị na-eribiga anụ ókè.ILU 23:20.Mmadụ Ijide Onwe YaIWE IWEIHE BAỊBỤL KWURU:Onye na-adịghị ewe iwe ọsọ ọsọ dị mma karịa dike.Ilu 16:32.IHE Ọ PỤTARA:Ọ bụrụ na anyị ejisie ike na-ejide onwe anyị, ghara ịna-ewe iwe ọsọ ọsọ, ọ ga-abara anyị uru. Mgbe ụfọdụ, e nwere ezigbo ihe mere mmadụ nwere ike iji wee iwe. Ma, oké iwe ga-akpatara anyị nsogbu. Ndị na-eme nchọpụta noge a kwuru na mmadụ anaghị eche echiche nke ọma ma iwe jide ya nakwa na onye iwe ji na-ekwukarị ma ọ bụ na-emekarị ihe ọ ga-emecha kwaara mmakwaara.IHE I NWERE IKE IME:Tupu iwe emee ka i mee ihe na-adịghị mma, gbalịa jide onwe gị. Ụfọdụ ndị chere na mmadụ iwe oké iwe na-egosi na onye ahụ siri ike. Ma, nke bụ eziokwu bụ na onye ahụ adịghị ike. Baịbụl kwuru, sị: Dị ka obodo e tidara etida nke na-enweghị mgbidi, otú ahụ ka onye na-adịghị ejide mmụọ ya dị. Ilu 25:28 Otu ihe ga-enyere anyị aka ịghara iwe oké iwe bụ ibu ụzọ chọpụta ihe merenụ tupu anyị ekwuo ma ọ bụ mee ihe ọ bụla. Baịbụl kwuru, sị: Nghọta mmadụ nwere na-eme ka ọ ghara iwe iwe ọsọ ọsọ. Ilu 19:11 Nihi ya, esemokwu bilite, anyị kwesịrị ige onye nke ọ bụla ntị nke ọma. O nwere ike mee ka anyị ghara iwe oké iwe nihi na anyị aghọtala ihe merenụ.ỊNA-EKELE NDỊ MEERE GỊ IHEIHE BAỊBỤL KWURU:Gosikwanụ na unu bụ ndị nwere ekele.Ndị Kọlọsi 3:15.IHE Ọ PỤTARA:Ndị mmadụ ekwuola na ọ bụ naanị ndị na-ekele ndị ọzọ maka ihe e meere ha na-enwe obi ụtọ. Ndị mmadụ nwụnahụtụrụla ma ọ bụ ndị ezigbo ihe funahụtụrụla ga-ekweta na ihe a bụ eziokwu. Ha kwuru na ihe nyeere ha akamgbe ụdị ihe a mere ha bụ ilekwasị anya nihe ndị ha nwere, ọ bụghị nihe ndị fụnahụrụ ha.IHE I NWERE IKE IME:Nụbọchị ọ bụla, chee banyere ihe ndị ị ga-ekele Chineke maka ha ma ọ bụkwanụ gị edee ha nakwụkwọ. Ọ bụghị iwu na ihe ndị ahụ ga-abụ oké ihe. Chee banyere ihe ndị yiri ihe na-adịchaghị mkpa, dị ka ọmarịcha anyanwụ na-awa nígwé, mkparịta ụka gị na onye ị hụrụ nanya nwere, ma ọ bụkwanụ ndụ ị dị. Ime ihe ndị a nwere ike ime ka ị na-enwe obi ụtọ.Ihe ọzọ ga-enyere gị aka bụ iche banyere ihe mere obi ji dị gị ụtọ maka ezinụlọ gị na ndị enyi gị. Ị chọpụta ihe na-amasị gị nebe ndị ọzọ nọ, gwa ha ya ihu na ihu ma ọ bụ nakwụkwọ ozi, nozi iimel, ma ọ bụkwanụ nozi ekwentị. Ime ihe a ga-eme ka gị na ha na-adịkwu ná mma, gị ana-enwekwa obi ụtọ nihi ihe ọma ị na-emere ha.Ọrụ Ndịozi 20:35.IHE NDỊ ỌZỌ BAỊBỤL KWURUI nwere ike isi na jw.org danloduo Baịbụl a na-egere egere nasụsụ 40ARỤMỤKA BIDO, SI EBE AHỤ PỤỌ.Mmalite esemokwu dị ka mmadụ imeghere mmiri ụzọ; ya mere, tupu esemokwu amalite, si nebe ahụ pụọ.ILU 17:14.KWỤSỊ ỊNA-ECHEGBU ONWE GỊ BANYERE ỌDỊNIHU.Unu echegbula onwe unu mgbe ọ bụla maka echi, nihi na echi ga-enwe nchegbu nke ya. Ihe ọjọọ nke ụbọchị nke ọ bụla ezuworo ya.MATIU 6:34.TUPU GỊ EMEE IHE, CHEE YA NKE ỌMA. EMELA IHE NIHI OTÚ O SI DỊ GỊ NOBI.Ikike iche echiche ga-echekwa gị nche, nghọta ga-echebekwa gị.ILU 2:11.Ezinụlọ na Ndị EnyiNA-EME IHE GA-ABARA NDỊ ỌZỌ URUIHE BAỊBỤL KWURU:Na-elekwasị anya, ọ bụghị naanị nọdịmma onwe unu, kamakwa nọdịmma nke ndị ọzọ.Ndị Filipaị 2:4.IHE Ọ PỤTARA:Ọ bụrụ na mkpa anyị abụrụ otú anyị ga-esi meere ndị ọzọ ihe ọma kama ịbụ otú anyị ga-esi nweta ihe naka ha, ọ ga-eme ka anyị na ha na-adị ná mma. Ọ bụrụ na ị na-achọ naanị ihe ga-abara gị uru, ọ ga-emebi adịm ná mma gị na ndị ọzọ. Dị ka ihe atụ, di ma ọ bụ nwunye na-achọ naanị ihe ga-abara ya uru nwere ike malite ịgba nèzí. Ihe ọzọ bụ na o nweghị onye ọ na-amasị ka ya na onye na-eji ihe o nwere ma ọ bụ ihe ọ ma na-etu ọnụ na-akpa. Ọ bụ ya mere otu akwụkwọ aha ya bụThe Road to Characterji kwuo, sị: Ndị na-eche naanị banyere onwe ha ga-enwe ọtụtụ nsogbu.IHE I NWERE IKE IME:Na-enyere ndị ọzọ aka.Ezi ndị enyi na-atụkwasị ibe ha obi ma na-adị njikere inyere ibe ha aka mgbe niile. Nchọpụta ụfọdụ e mere gosiri na ndị na-enyere ndị ọzọ aka anaghị adakarị mbà nobi. Ọ na-eme ka obi sie ha ike na ha bara uru.Ka ihe banyere ndị ọzọ na-emetụ gị nobi.Ihe banyere ndị ọzọ imetụ mmadụ nobi pụtara onye ahụ inwe mwute nihi nsogbu ndị ọzọ na-enwe. Ọ bụrụ na ihe banyere onye ọzọ na-emetụ gị nobi, ị gaghị na-agwa ya okwu ọjọọ nụdị njakịrị.Ọ bụrụ na ihe banyere ndị ọzọ na-emetụ gị nobi, ị ga na-anabata ha. Ọ ga-emekwa ka ị ghara ịna-akpa ókè, meekwa ka ị na-emeta ndị ọzọ enyi nagbanyeghị obodo ha si ma ọ bụ omenala ha.Gị na ndị ọzọ na-anọrị.Anyị ga na-amatakwu ndị ọzọ nke ọma ma anyị na ha na-anọrị. Ị chọọ imeta ezi ndị enyi, na-ekwu gbasara ihe ndị na-amasị ha na ihe ndị dị ha mkpa. Nihi ya, na-ege ntị nke ọma. Gosi na ihe na-echu enyi gị ụra, na-echukwa gị ụra. Nchọpụta e mere na nso nso a gosiri na mmadụ na onye ọzọ ịkparịta ezigbo ụka na-eme ka ha nwee obi ụtọ.SAA ANYA NÁ MMIRI HỌRỌ EZI NDỊ ENYIIHE BAỊBỤL KWURU:Mkpakọrịta ọjọọ na-emebi àgwà ọma.1 Ndị Kọrịnt 15:33.IHE Ọ PỤTARA:Ndị gị na ha na-akpa nwere ike ime ka ị na-akpa àgwà ọma ma ọ bụ àgwà ọjọọ. Ndị na-amụ banyere àgwà mmadụ kwuru na onye ya na mmadụ na-akpa nwere ike ịgbanwe ọtụtụ ihe ná ndụ onye ahụ. Dị ka ihe atụ, ha kwuru na ọ bụrụ na gị na ndị na-ese sịga ma ọ bụ ndị chọrọ ịgba alụkwaghịm ana-akpa, i nwere ike ibidokwa sewe sịga ma ọ bụkwanụ chọọ ịgba alụkwaghịm.IHE I NWERE IKE IME:Meta ndị na-akpa àgwà ndị na-amasị gị ma ọ bụ ndị nke ị chọrọ ịna-akpa enyi. Dị ka ihe atụ, gị na ndị dị akọ, ndị na-asọpụrụ ndị ọzọ, ndị na-emesapụ aka, na ndị na-ele ọbịa kwesịrị ịna-akpa.IHE NDỊ ỌZỌ BAỊBỤL KWURULee vidio ndị na-ekwu banyere Baịbụl. Ha ga-enyere ndị di na nwunye, ndị na-eto eto, na ụmụntakịrị aka ịna-akpa àgwà ọmaZERE ỊGWA NDỊ ỌZỌ OKWU ỌJỌỌ.E nwere onye na-ekwu okwu necheghị echiche dị ka ebe e ji mma agha maa mmadụ.ILU 12:18.NA-EMESAPỤ AKA.Mkpụrụ obi nke na-emesapụ aka ka a ga-eme ka ọ maa abụba.ILU 11:25.NA-EMESO NDỊ ỌZỌ IHE OTÚ Ị GA-ACHỌ KA E SI MESOO GỊ.Ihe niile unu chọrọ ka ndị mmadụ na-emere unu, unu onwe unu aghaghị imere ha otú ahụ.MATIU 7:12.EgoNA-EME EZIGBO ATỤMATỤIHE BAỊBỤL KWURU:Atụmatụ onye dị uchu aghaghị iweta uru, ma onye ọ bụla ọ na-adị ngwa ngwa aghaghị ịdaba nụkọ.Ilu 21:5.IHE Ọ PỤTARA:I mee atụmatụ, mezuokwa ya, ọ ga-eme ka ihe na-agaziri gị. Nihi ya, tupu gị emefuwa ego, buru ụzọ hazie otú ị ga-esi emefu ya. Cheta na ọ bụghị ihe niile ị chọrọ ka ị ga-azụtali. Nihi ya, chee echiche nke ọma tupu gị emefuwa ego.IHE I NWERE IKE IME:Kpebie ego ole ị ga na-emefu, na-emekwa ihe i kpebiri.Depụta otú ị chọrọ isi emefu ego gị, haziekwa ha ahazie. Dị ka ihe atụ, depụta ego ole ị ga-emefu ná nri, nuwe nakwa nịkwụ ụgwọ ụlọ. Ọ bụrụ na ego i mefuru notu ihe karịrị ihe ị chọrọ imefu na ya, si nego i wepụtara maka ihe ọzọ dochie ya. Dị ka ihe atụ, ọ bụrụ na i mefuru ego karịrị akarị nịzụ mmanụ ụgbọala, si nego i wepụtara maka ihe ndị ọzọ na-adịchaghị mkpa, dị ka ego i ji azụ ihe mmegharị ọnụ, dochie ya.Gbalịa zere ịna-eji ụgwọ.Ọ bụrụ na o kwe mee, zere iji ụgwọ chaa chaa. Kama iji ụgwọ, chekwawa ego gị ruo mgbe o zuru ihe ị chọrọ ịzụ. Ná mba ụfọdụ, ọ na-abụ mmadụ jiri kaadị e ji azụ ihe naka zụọ ihe ma ọ kwụghị ya ma ọnwa gwụ, a naa ya ọmụrụ nwa. Ọ bụrụ na ị na-esi otú a azụ ihe, gbalịa kwụchaa ego i ji nụgwọ ma ọnwa gwụ ka ị ghara ịkwụ ọmụrụ nwa. Ọ bụrụ na i ji ụgwọ, hazie otú ị ga-esi akwụghachi ya, gbaakwa mbọ kwụọ ya.Otu nchọpụta e mere gosiri na iji kaadị e ji azụ ihe naka azụ ihe na-eme ka ndị mmadụ na-emefukarị ego. Nihi ya, ọ bụrụ na i nwere kaadị e ji azụ ihe naka, azụla ihe ọ bụla ị hụrụ.ZERE ÀGWÀ NDỊ NWERE IKE ỊKPATARA GỊ NSOGBUIHE BAỊBỤL KWURU:Nihi oge oyi, onye umengwụ agaghị akọ ihe; ọ ga na-arịọ arịrịọ noge owuwe ihe ubi, ma ọ dịghị ihe ga-adị.Ilu 20:4.IHE Ọ PỤTARA:Umengwụ nwere ike ime ka mmadụ daa ogbenye. Nihi ya, na-arụsi ọrụ ike, zerekwa imefusi ego aghara aghara ka i nwee ego ị ga-eji eme ihe ndị dị gị mkpa nọdịnihu.IHE I NWERE IKE IME:Na-arụsi ọrụ ike.Na-arụsi ọrụ ike, bụrụkwa onye a ga-atụkwasịli obi nọrụ gị. Ọ ga-eme ka ndị were gị nọrụ jiri gị kpọrọ ihe ma ghara ịchụ gị nọrụ.Na-akwụwa aka ọtọ.Ezula onye ị na-arụrụ ọrụ ohi. Akwụwaghị aka ọtọ nwere ike ime ka i nwee aha ọjọọ, meekwa ka o siere ndị mmadụ ike inye gị ọrụ.Adịla anyaukwu.Ịchụ ego ọnwụ ọnwụ nwere ike ime ka ị daa ọrịa, mebiekwa adịm ná mma gị na ndị ọzọ. Cheta na ego abụghị ihe niile.IHE NDỊ ỌZỌ BAỊBỤL KWURUI nwere ike ịgụ Baịbụl na jw.org nọtụtụ narị asụsụEJILA EGO GỊ NA OGE GỊ EME IHE NDỊ NA-ABAGHỊ URU.Onye aṅụrụma na onye na-eribiga nri ókè ga-ada ogbenye, ụra ga-eme ka mmadụ yiri naanị nkịrịka ákwà.ILU 23:21.ECHEGBULA ONWE GỊ.Kwụsịnụ ichegbu onwe unu banyere mkpụrụ obi unu maka ihe unu ga-eri ma ọ bụ ihe unu ga-aṅụ, ma ọ bụ banyere ahụ unu maka ihe unu ga-eyi.MATIU 6:25.ENWELA ANYAỤFỤ.Onye anyaụfụ na-achụsosi ihe dị oké ọnụ ahịa ike, ma ọ maghị na ya ga-anọ nụkọ.ILU 28:22.Ihe Ime MmụọNa Baịbụl, a na-ekwukarị okwu bụ ihe ime mmụọ ma e kwuwe banyere otú mmadụ si ebi ndụ ma ọ bụ otú mmadụ si ele ihe anya. Jud 18, 19 Ihe na-akakarị onye anụ ahụ na-achị mkpa bụ ihe gbasara onwe ya. Ma, onye ji ihe ime mmụọ kpọrọ ihe anaghị eji ihe Chineke kwuru egwu egwu.Ndị Efesọs 5:1.INWE OLILEANYAIHE BAỊBỤL KWURU:Ì nwewo obi ịda mbà nụbọchị ahụhụ? Ike gị ga-adị ntakịrị.Ilu 24:10.IHE Ọ PỤTARA:Ịda mbà nobi nwere ike ime ka o siere anyị ike idi nsogbu. Ma, ọ bụrụ na anyị nwere olileanya, ọ ga-enyere anyị aka idi nsogbu. Ọ ga-emekwa ka anyị na-ele ọtụtụ nsogbu anyị nwere anya ka ihe ga-emecha kwụsị. Ihe ọma nwedịrị ike isi na ha pụta.IHE I NWERE IKE IME:Na-eche banyere ihe ọma ndị ga-eme nọdịnihu. Kama ịna-echegbu onwe gị banyere ihe ndịnwere ikeime ma ọ bụkwanụ ichere ka ihe niile dịchaa mma, gbaa mbọ na-eme ihe ndị i bu nobi ime ná ndụ. Ma, ihe a na-atụghị anya ya nwekwara ike ime. Ekliziastis 9:11 Ma, nke bụ eziokwu bụ na ọtụtụ oge, ihe anaghị adịcha njọ otú anyị chere na ọ ga-adị. Ọ bụ ya mere Baịbụl ji kwuo, sị: Ghaa mkpụrụ gị nụtụtụ, ekwekwala ka aka gị zuo ike ruo nanyasị; nihi na ị maghị ebe ọ ga-eme nke ọma, ma ọ bụ nebe a ma ọ bụ nebe ahụ, ma ọ bụ na ha abụọ ga-adịcha mma.Ekliziastis 11:6.ỊMATA AZỊZA AJỤJỤ NDỊ NA-ECHU ANYỊ ỤRAIHE BAỊBỤL KWURU:Mee m ka m nwee nghọta . . . Okwu gị dum bụ eziokwu.Abụ Ọma 119:144,160.IHE Ọ PỤTARA:Baịbụl na-aza ajụjụ ọtụtụ ndị na-ajụkarị. Dị ka ihe atụ, ọ na-aza ajụjụ ndị dị kaOlee ebe anyị si bịa nụwa?Gịnị mere anyị ji nọrọ nụwa a?Gịnị na-eme mmadụ ma ọ nwụọ?Mmadụ nwụọ, nke ya ọ gaala?Ndụ ọtụtụ nde mmadụ bi nụwa akala mma nihi na ha mụtara ihe Baịbụl na-akụzi banyere ajụjụ ndị a na ajụjụ ndị ọzọ.IHE I NWERE IKE IME:Jiri aka gị chọpụta ihe Baịbụl na-akụzi. Gwa otu nime Ndịàmà Jehova ka o nyere gị aka ịghọta Baịbụl. Gaa na jw.org, ma ọ bụkwanụ gị agaa ọmụmụ ihe anyị, onye ọ bụla nwekwara ike ịga ya. A naghị ana ndị bịara ọmụmụ ihe anyị ego.IHE NDỊ ỌZỌ BAỊBỤL KWURUGaa na jw.orgig lee vidio bụOlee Uru Ịmụ Baịbụl Ga-abara Gị?Ọ dị nihe karịrị asụsụ 880MARA MKPA IME MMỤỌ GỊ.Obi ụtọ na-adịrị ndị maara mkpa ime mmụọ ha.MATIU 5:3.MỤTAKWUO BANYERE CHINEKE.Chọọ Chineke . . . ma chọta ya nezie . . . ọ nọghị nebe dị anya nebe onye ọ bụla nime anyị nọ.ỌRỤ NDỊOZI 17:27.GỤỌ MA TỤGHARỊA UCHE NOZI DỊ NA BAỊBỤL.Iwu Jehovana-atọ ya ụtọ, ọ na-agụkwa iwu ya nolu dị ala ehihie na abalị. . . . Ihe ọ bụla ọ na-eme ga-aga nke ọma.ABỤ ỌMA 1:2, 3.Akwụkwọ Kacha Aba Uru Kemgbe ỤwaỊSỤGHARỊ BAỊBỤL NA IKESA YANụwa niile, ndị nwere Baịbụl na ndị o nwere ike iru aka dị pasent96.5Ọ dị nasụsụ3,350NKE ZURU EZU NA NKE NA-EZUGHỊ EZU5,000,000,000Ole e bipụtarala ya. O ji okpukpu okpukpu karịa akwụkwọ ọ bụla ọzọ e bipụtaralaỊ CHỌỌ ỊMATAKWU BANYERE URU BAỊBỤL BARAGAA NADRES ỊNTANET ANYỊ BỤ, JW.ORG. I NWERE IKE ỊNỌ EBE AHỤGụọ Baịbụl ọ dị notụtụ narị asụsụDanloduo BaịbụlMata azịza ajụjụ ndị a zara na BaịbụlGụọ isiokwu ndị kwuru otú Baịbụl sirila mee ka ndụ ọtụtụ ndị kakwuo mmaMụọ BaịbụlDejupụtafọm ka a bịa mụwara gị BaịbụlNDỊÀMÀ JEHOVA NA BAỊBỤLNDỊÀMÀ JEHOVA NA-ASỤGHARỊ BAỊBỤL MA NA-EKESARA YA NDỊ MMADỤ.Lee ụfọdụ nsụgharị Baịbụl ndị anyị kesarala kemgbe ọtụtụ afọ gara aga:American Standard Versionnke 1901The Bible in Living English,ByingtonThe Emphatic DiaglottKing James VersionRevised Standard VersionTischendorfsNew TestamentNSỤGHARỊ ỤWA ỌHỤRỤỌ dị nihe karịrị asụsụ180NKE ZURU EZU NA NKE NA-EZUGHỊ EZUMKPỤRỤ OLE E BIPỤTARALANSỤGHARỊ ỤWA ỌHỤRỤKEMGBE AFỌ 1950227,000,000Isiokwu Ndị Dị na Teta! A: Baịbụl Ọ Ga-emeli Ka Ndụ Gị Ka Mma?Akwụkwọ Mgbe Ochie nke Bara Uru TaaỌ bụghị naanị ihe banyere ife Chineke ka Baịbụl na-agwa anyị. Ọ na-agwakwa anyị ihe ndị bara uru ga-enyere anyị aka kwa ụbọchị nihe banyere:Ahụ ikeMmadụ ijide onwe yaEzinụlọ na ndị enyiEgoIhe ime mmụọAkwụkwọ Kacha Aba Uru Kemgbe ỤwaKemgbe ụwa, Baịbụl enyerela ndị mmadụ aka mee ka ndụ ha ka mma. Taa, e nwere Baịbụl nọtụtụ puku asụsụ. Chọpụta otú ihe ndị o kwuru nwere ike isi baara gị uru. 